Diari Oficial de la Generalitat Valenciana


Sumari del DOGV 9647, del 25-07-2023 (2023/8308)

RESOLUCIÓ de 14 de juliol de 2023, del president de l'Institut Valencià de Competitivitat Empresarial (IVACE), d'ampliació del pressupost i modificació de la Resolució de 26 de juliol de 2019, del president de l'IVACE, per la qual es convoquen ajudes per a actuacions d'eficiència energètica en pime i gran empresa del sector industrial, a càrrec del pressupost de l'exercici 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9647

Data del DOGV
:   25-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8308


Data del document
:   14-07-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 14 de juliol de 2023, del president de l'Institut Valencià de Competitivitat Empresarial (IVACE), d'ampliació del pressupost i modificació de la Resolució de 26 de juliol de 2019, del president de l'IVACE, per la qual es convoquen ajudes per a actuacions d'eficiència energètica en pime i gran empresa del sector industrial, a càrrec del pressupost de l'exercici 2019. [2023/8308]  
  
En data 13 d'abril de 2019 es publica en el BOE número 89 el Reial decret 263/2019, de 12 d'abril, que estableix les bases reguladores del Programa d'ajudes per a actuacions d'eficiència energètica en pime i gran empresa del sector industrial.  
Per Resolució, de 26 de juliol de 2019, del president de l'Institut Valencià de Competitivitat Empresarial (IVACE), es convoquen ajudes per a actuacions d'eficiència energètica en pime i gran empresa del sector industrial, a càrrec del pressupost de l'exercici 2019 (DOGV 8605, 02.08.2019).  
L'article 2 de l'esmentada Resolució, de 26 de juliol de 2019, del president de l'IVACE, estableix que, d'acord amb el que es preveu en l'annex II del Reial decret 263/2019, de 12 d'abril, pel qual es regula el Programa d'ajudes per a actuacions d'eficiència energètica en pime i gran empresa del sector industrial, la quantitat corresponent a la Comunitat Valenciana, a càrrec del pressupost de l'Institut per a la Diversificació i l'Estalvi de l'Energia, amb origen en el Fons Nacional d'Eficiència Energètica, és de 41.532.979 euros, quantitat que ha sigut transferida a l'IVACE a la línia pressupostària S6849000 «Estalvi i eficiència energètica».  
A conseqüència del que s'estableix en la Resolució, de 28 d'abril de 2023, del Consell d'Administració de l'IDAE, per la qual s'amplia el pressupost del Programa d'ajudes per a actuacions d'eficiència energètica en pime i gran empresa del sector industrial, d'acord amb el que es preveu en l'article 11.3 del Reial decret 263/2019, de 12 d'abril, s'aprova per a la Comunitat Valenciana l'ampliació del seu pressupost assignat, per import de 5.000.000 d'euros.  
D'altra banda, el Reial decret 440/2021, de 22 de juny, pel qual es modifica el Reial decret 263/2019, de 12 d'abril, pel qual es regula el Programa d'ajudes per a actuacions d'eficiència energètica en pime i gran empresa del sector industrial, modifica l'annex I d'aquest en relació a la quantia de les ajudes, establint per a les zones assistides que complisquen les condicions de l'article 107, apartat 3, lletra c, del TFUE, segons el mapa d'ajudes regionals aprovat per la Comissió Europea, els següents percentatges aplicables sobre el cost subvencionable:  
  
- Gran empresa: 35 %  
- Mitjana empresa: 45 %  
- Petita empresa: 55 %  
En virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en virtut del que es disposa en l'article 4 del Reglament d'organització i funcionament de l'IVACE, aprovat per Decret 4/2013, de 4 de gener del Consell, modificat per Decret 69, de 16 de maig, del Consell, resolc:  
  
Primer  
Ampliar en 5.000.000 d'euros la dotació pressupostària corresponent a la convocatòria d'ajudes per a actuacions d'eficiència energètica en pime i gran empresa del sector industrial, exercici 2019 (Resolució, de 26 de juliol de 2019, del president de l'IVACE), a càrrec de la línia pressupostària S6849000 «Estalvi i eficiència energètica».  
Per tant, amb l'ampliació prevista en aquesta resolució, el pressupost total del Programa d'ajudes per a actuacions d'eficiència energètica en pime i gran empresa del sector industrial serà de 15.344.066 euros.  
  
  
Segon  
Modificar l'article 4.2 de la convocatòria d'ajudes, en els següents termes:  
«2. La quantia màxima de les ajudes serà, per a cadascuna de les actuacions, la menor de les següents:  
a) El 30 % de la inversió elegible del projecte.  
b) La quantia màxima que s'estableix per a actuacions d'eficiència energètica en l'article 38 del Reglament (UE) número 651/2014, de la Comissió, de 17 de juny de 2014. Els percentatges aplicables sobre el cost subvencionable són els següents:  
- Gran empresa: 35 %  
- Mitjana empresa: 45 %  
- Petita empresa: 55 %  
c) Un màxim d'1,5 milions d'euros per projecte.»  
  
Tercer  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se, en el termini d'un mes, recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 14 de juliol de 2023.- El president de l'IVACE: Rafael Climent González